CELEX: 22007D0087
Language: bg
Date: 2007-07-06 00:00:00
Title: Решение на Съвместния комитет на ЕИП № 87/2007 от 6 юли 2007 година за изменение на приложение IX (Финансови услуги) към Споразумението за ЕИП

13.12.2007   
            
            
               BG
            
            
               Официален вестник на Европейския съюз
            
            
               L 328/32
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 87/2007
   от 6 юли 2007 година
   за изменение на приложение IX (Финансови услуги) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
   като има предвид, че:
   
               (1)
            
            
               Приложение IX към Споразумението бе изменено с Решение № 51/2007 на Съвместния комитет на ЕИП от 8 юни 2007 г. (1).
            
         
               (2)
            
            
               Регламент (EО) № 1781/2006 на Европейския парламент и на Съвета от 15 ноември 2006 г. относно информацията за платеца, придружаваща парични преводи (2) следва да бъде включен в Споразумението.
            
         
               (3)
            
            
               Член 9, параграф 1 от Регламент (EО) № 1781/2006 се отнася за актове, които не са включени в Споразумението,
            
         РЕШИ:
   Член 1
   След точка 23в (Решение № 2006/891/ЕО на Комисията) от приложение IX към Споразумението се добавя следната точка:
   
      
                  „23г
               
               
                  
                     32006 R 1781: Регламент (EО) № 1781/2006 на Европейския парламент и на Съвета от 15 ноември 2006 г. относно информацията за платеца, придружаваща парични преводи (ОВ L 345, 8.12.2006 г., стр. 1).
                  За целите на настоящото споразумение разпоредбите на регламента се изменят по следния начин:
                  По отношение на държавите от ЕАСТ второто изречение на член 9, параграф 1 се изменя, както следва:
                  „Във всеки случай доставчикът на платежни услуги на платеца спазва приложимите правни или административни разпоредби, свързани с изпирането на пари и финансирането на тероризма, по-специално Директива № 2005/60/ЕО и националните мерки за прилагане.“.“
               
            
   Член 2
   Текстовете на Регламент (ЕО) № 1781/2006 на исландски и норвежки език, които ще се публикуват в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 7 юли 2007 г., при условие че Съвместният комитет на ЕИП е получил всички нотификации по член 103, параграф 1 от Споразумението (3).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 6 юли 2007 година.
      
         
            За Съвместния комитет на ЕИП
         
         
            Председател
         
         Stefán Haukur JÓHANNESSON
      
   
   
      (1)  ОВ L 266, 11.10.2007 г., стр. 9.
   
      (2)  ОВ L 345, 8.12.2006 г., стр. 1.
   
      (3)  С отбелязани конституционни изисквания.